open-index/open-wikipedia-markdown huggingface dataset:
صوفی برکت علی

**ابو انیس صوفی محمد برکت علی لدھیانوی** فیصل آباد سے تعلق رکھنے بیسویں صدی کے ایک عظیم صوفی اور صاحب تصنیف بزرگ تھے۔

## ولادت
صوفی برکت علی لدھیانوی 1911ء کو موضع برہمی ضلع لدھیانہ (بھارت) میں پیدا ہوئے۔ ان کے والد کا نام میاں نگاہی بخش تھا۔

## بیعت
صوفی برکت علی لدھیانوی نے اپنے وقت کے معروف بزرگ شیخ سید امیر الحسن سہارنپوری کے دست پر بیعت کی۔

## فوج میں شمولیت
صوفی برکت علی نے 19 اپریل 1930ء کو فوج میں شمولیت اختیار کی۔ 1923ء میں آپ انڈین ملٹری اکیڈمی کے وائی کیڈٹ منتخب ہو گئے۔ فوجی ملازمت کے دوران میں آپ اپنے فرائض سے فارغ ہو کر اکثر و بیشتر کلیر شریف میں علاؤ الدین علی احمد صابر کے مزارِ پر حاضری دیتے اور وہاں ساری ساری رات مجاہدہ میں گزار دیتے۔ جوں جوں آپ کا سینہ صابری مئے سے لبریز ہوتا گیا آپؒ کی حالت روز بروز بدلتی گئی۔ بالآخر آپ نے 22 جون 1945ء کو فوج سے استعفی دے دیا۔

## دار الاحسان
قیامِ پاکستان کے بعد آپ نے کچھ عرصہ گجرات میں قیام کرنے کے بعد حافظ آباد کے قصبہ سکھیکی میں کیمپ لگایا اور یہاں ایک سال تک مقیم رہے۔ بعد ازاں آپ نے سالار والا (موجودہ دارالاحسان) کو اپنی دینی، تبلیغی و رفاہی سرگرمیوں کا مرکز بنایا جو جلد دنیائے اسلام میں دارالاحسان کے نام سے مشہور ہو گیا۔ اس مقام پر آپ نے ایک خوبصورت مسجد، دو چھوٹی مساجد ایک دینی درسگاہ، قرآن کریم محل، مینار بیاد اصحاب بدر اور ایک بہت بڑا فری ہسپتال قائم کیا۔ 1984ء میں بابا جی سرکار فیصل آباد کے قریب دسوھہ، فیصل آباد سمندری روڈ پر تشریف لے گئے۔ اس مقام کو المستفیض دارالاحسان سے منسوب کیا گیا۔ یہاں بھی آپ نے ایک خوبصورت قرآن کریم محل اور ایک بہت بڑا فری ہسپتال قائم کیا۔

## تصانیف
آپ نے تین سو سے زائد کتب و رسائل تصنیف کیں، جن میں سے چند حسب ذیل ہیں:
* مکشوفات منازلِ احسان
* مقالات حکمت
* ترتیب شریف (ترتیب شریعت آپ نے قریباً 40 برس کی محنت پیہم کے بعد تصنیف کی۔ آج یہ کتاب مدینہ یونیورسٹی کے سلیبس میں شامل ہے۔)
* اسماء النبی الکریم 

## وفات
صوفی برکت علی 85 سال کی عمر میں 16 رمضان المبارک بمطابق 26 جنوری 1997ء کو وفات پا گئے۔ ان کا مزار فیصل آباد میں چک # 242 آربی دسوھہ میں کیمپ دار الاحسان میں واقع ہے۔

## ڈاک ٹکٹ
27 اپریل 2013ء کو پاکستان کے محکمہ ڈاک نے انھیں خراج تحسین پیش کرنے کے لیے ایک یادگاری ڈاک ٹکٹ صوفی برکت علی کی یاد میں جاری کیا۔ اس ڈاک ٹکٹ پر صوفی برکت علی کی ایک خوش نما تصویر موجود تھی۔ آٹھ روپے مالیت کا یہ ڈاک ٹکٹ عادل صلاح الدین نے ڈیزائن کیا تھا اور اس پر انگریزی میں MEN OF LETTERS اور 1911–1997 SUFI BARKAT ALI کے الفاظ تحریر تھے۔

## حوالہ جات

زمرہ:1911ء کی پیدائشیں
زمرہ:1997ء کی وفیات
زمرہ:اسلامی فلسفی
زمرہ:بیسویں صدی کے مسلمان محققین اسلام
زمرہ:پاکستانی صوفیا
زمرہ:پاکستانی مسلم شخصیات
زمرہ:پاکستانی مصنفین
زمرہ:سلسلہ قادریہ
زمرہ:صوفی شعرا
زمرہ:مسلم فلاسفہ
زمرہ:لدھیانہ کے اسکالر
زمرہ:مہاجر شخصیات
زمرہ:مسلمان علما
دارالاحسان

**دار الاحسان** کا مکمل نام المقام النجاف الصحاف المقبول المصطفین ہے، جو ایک رفاہی ادارہ ہے اس کے بانی صوفی برکت علی لدھیانوی لدھیانوی ہیں۔
## دار الاحسان
یہ دو حصوں میں واقع ہے
* ایک سمندری روڈ فیصل آبادسالار والا (موجودہ دارالاحسان) اس مقام پر آپ نے ایک خوبصورت مسجد، دو چھوٹی مساجد ایک دینی درسگاہ۔ قرآن کریم محل، مینار بیاد اصحاب بدر اور ایک بہت بڑا فری ہسپتال قائم کیا۔
* دوسرا 1984ء میں باواجی سرکار فیصل آباد کے قریب دسوھہ سمندری روڈ پر تشریف لے گئے۔ اس مقام کو المستفیض دارالاحسان سے منسوب کیا گیا۔ یہاں بھی آپنے ایک خوبصورت قرآن کریم محل اور ایک بہت بڑا فری ہسپتال قائم کیا۔
## رفاہی ادارہ
یہ دارالاحسان ایک رفاہی اور متحرک ادارہ ہے، قیام و قیود و حدود سے بالا جس کا وجود اور جس کی ہر شے کسی کی ذاتی ملکیت نہیں، اللہ کے دین اسلام کی دعوت و تبلیغ اور اس کی مخلوق کی بے لوث خدمت کے لیے کلی و قطعی طور پر وقف و مخصوص ہے کسی بھی دیگر غرض و غایت کے لیے مطلق نہیں۔
## دار الشفاء
دارالحسان (فیصل آباد) کے دارالحکمت المعروف دارالشفاء میں ہر سال دو مرتبہ (مارچ، اکتوبر) فری آئی کیمپ منعقد کیا جاتا ہے۔ کسی بھی مریض سے مشورہ، ادویات اور آپریشن کی کوئی فیس نہیں لی جاتی بلکہ دارالحکمت میں داخل تمام مریضوں اور ان کے تیمارداروں کو مفت قیام و کھانے کی سہولت بہم پہنچائی جاتی ہے۔

## رہنما اصول
دارالحکمت کی پیشانی پر اس کا رہنما اصول ان الفاظ میں کندہ ہے:
"اس دارالحکمت المعروف بہ دارالشفاء میں ہر کوئی ہر وقت جب چاہے بلا فیس و اجرت اور معاوضہ داخل ہو کر مفت طبی امداد حاصل کر سکتا ہے"
## سنہری اصول
یہ ادارہ اپنے ان چار سنہری اصولوں پر سختی سے کاربند ہے:
# مشورہ مفت
# علاج مفت
# خدمت مفت
# غیر امتیازی سلوک
## حوالہ جات

زمرہ:پاکستان میں 1984ء کی تاسیسات
زمرہ:پاکستان میں خانقاہیں
ابو اسحاق زجاج

**ابو اسحاق زجاج** ادب اور نحو کے علما میں سے تھے
## نام
ابو اسحاق ابراہیم بن محمد السّری بن سہل الزجاج النحوی
## ولادت
الزجاج کی ولادت 241ھ 855ء بغداد میں ہوئی
## تعلیم و تربیت
الزجاج نے قرآن کریم کے معانی کے بارے میں کتاب لکھی ہے۔ آپ نے مبرد اور ثعلب سے ادب سیکھا ہے۔ آپ شیشہ گری کیا کرتے تھے۔ پھر اسے چھوڑ کر ادب میں اشتغال کیا اور اسی کی طرف منسوب ہو گئے۔
## تصنیفات
1۔ معانی القرآن
2۔ کتاب خلق الانسان
3۔ کتاب فعلت و افعلت
4۔ کتاب الاشتقاق
5۔ کتاب العروض
6۔ کتاب القوافی
7۔ کتاب الفرق
8۔ کتاب خلق الفرس
9۔ کتاب مختصر فی النحو
10۔ کتاب ما ینصرف و مالا ینصرف
11۔ کتاب ابیات سیبویہ (یہ کتاب ابیات سیبویہ کی شرح ہے)۔
12۔ کتاب النوادر
13۔ کتاب الانواء
14۔ تفسیر جامع المنطق
15۔ مختصر النحو
16۔ کتاب الآمال
## وفات
آپ نے 19 جمادی الآخری 311ھ 923ء کو جمعہ کے روز بغداد میں وفات پائی ہے۔ آپ کی عمر 80 سال سے زیادہ تھی۔
## حوالہ جات

زمرہ:922ء کی وفیات
زمرہ:اسلام کے مؤرخین
زمرہ:بغداد کی شخصیات
زمرہ:دسویں صدی کے سائنس دان
زمرہ:دسویں صدی کے فلسفی
زمرہ:دسویں صدی کے مسلمان
زمرہ:عربی زبان کے ماہرین صرف و نحو
زمرہ:علماء علوم اسلامیہ
زمرہ:قرون وسطی کے عرب ماہر لسانیات
زمرہ:قرون وسطی کے مسلم ماہرین نباتات
زمرہ:ماہر عربیات
زمرہ:محدثین
زمرہ:مسلم قرون وسطی کے ماہرین حیوانات
زمرہ:عباسی مصاحب
زمرہ:عراقی ماہرین لسانیات
زمرہ:840ء کی دہائی کی پیدائشیں
زمرہ:ویکی ڈیٹا سے مختلف مختصر وضاحت
زمرہ:دسویں صدی کی عباسی شخصیات
زمرہ:خلافت عباسیہ کے صابی علماء
زمرہ:بصرہ کے گرائمر دان
زمرہ:240ھ کی پیدائشیں
زمرہ:241ھ کی پیدائشیں
زمرہ:855ء کی پیدائشیں
زمرہ:عرب ماہرین صرف و نحو
زمرہ:847ء کی پیدائشیں
زمرہ:دسویں صدی کی عراقی شخصیات
زمرہ:نویں صدی کی عراقی شخصیات
زمرہ:عہد عباسی کے شعرا
زمرہ:اسلامی تاریخ کے سانچے
زمرہ:عرب شعراء کے سانچے حسب دور
نعت کائنات

"نعت کائنات " ویکیپڈیا طرز پر حمد و نعت کا ایک آزاد دائرۃ المعارف ہے۔ اس کی ابتدا جنوری 2017ء میں کی گئی۔ اس دائرۃ المعارف کا مقصد حمد و نعت کا تمام مواد اسی ایک جگہ پر اکٹھا کرنا ہے۔ ابھی یہ سلسلہ بہت نیا ہے۔ جیسے جیسے اس پر مزید کام ہوگا اس کے بارے میں معلومات کا اضافہ کیا جاتا رہے گا"نعت کائنات " خدمت نعت کی غیر منافع بخش سرگرمی ہے اور نعت سے محبت رکھنے والا کوئی بھی شخص اپنی بساط اور اہلیت کے مطابق اس میں حصہ ڈال سکتا ہے

## حوالہ جات

زمرہ:نعتیہ شاعری
ابو جعفر نحاس

**ابو جعفر نحاس** علم نحو کے امام مانے جاتے ہیں یہ مفسر اور ادیب ہیں۔
## نام
امام نحاس کا مکمل نام ابو جعفر احمد بن محمد بن اسماعیل بن یونس المرادی النحاس النحوی المصری تھا۔
## ولادت
ان کی ولادت مصر میں ہوئی
## علمی فضیلت
آپ فضلا میں سے تھے، قرآن کریم کی تفسیر لکھی۔ آپ نے ابو عبدالرحمٰن نسائی سے روایت کی ہے اور ابو الحسن علی بن سلیمان اخفش نحوی ،ابو اسحاق زجاج، ابن الانباری، نفطویہ اور عراق کے بڑے بڑے ادبا سے نحو سیکھی ہے۔ آپ نے مصر سے ان کی طرف سفر کیا اور آپ اپنی ذات پر خرچ کرنے میں خسیس اور کنجوس تھے۔ اور جب آپ کو عمامہ دیا جاتا تو آپ بخل سے اس کو کاٹ کر تین عمامے بنا لیتے۔ اپنی ضروریات کی چیزیں خود خریدتے اور اس میں اپنے جاننے والوں کو تکلیف مالا یطاق دیتے تھے۔ اس کے باوجود لوگوں کو آپ سے علم حاصل کرنے میں بڑی رغبت تھی۔ آپ نے لوگوں کو فائدہ دیا۔ بہت سے لوگوں نے آپ سے علم حاصل کیا۔

## تصنیفات
ان کی تصنیفات میں
* 1۔ تفسیر القرآن الکریم
* 2۔ کتاب الناسخ و المنسوخ
* 3۔ کتاب النحو(جس کا نام التفاحۃ ہے)۔
* 4۔ کتاب الاشتقاق
* 5۔ تفسیر ابیات سیبویہ(اس جیسی کتاب پہلے نہیں لکھی گئی)۔
* 6۔ کتاب ادب الکتاب
* 7۔ کتاب الکافی فی النحو
* 8۔ کتاب صغری و کبرٰی
* 9۔ کتاب فی شرح المعلقات السبع
* 10۔ کتاب طبقات الشعراء
* 11۔ کتاب المعانی
* 12۔ کتاب الوقف والابتداء
ان کے علاوہ آپ نے دس دوادین کی تفسیر کی اور انھیں لکھوایا ہے۔

## وفات
امام نحاس نے 5ذوالحجہ 338ھ 950ء کو مصر میں وفات پائی۔ آپ کی وفات کا سبب یہ ہے کہ آپ دریائے نیل کے کنارے اندازہ کرنے والی سیڑھی پر بیٹھے تھے اور نیل کے سیلاب کے دن تھے اور آپ اشعار کی تقطیع کر رہے تھے۔ تو ایک عام آدمی نے کہا یہ نیل کو جادو کر رہا ہے کہ وہ نہ بڑھے کہ بھاؤ گراں ہو جائے۔ اس شخص نے اپنا پاؤں مار کر نیل میں گرا دیا آپ کا کچھ پتہ نہ چلا۔
## حوالہ جات

زمرہ:949ء کی وفیات
زمرہ:950ء کی وفیات
زمرہ:عرب ماہرین صرف و نحو
زمرہ:عرب ماہرین لسانیات
زمرہ:علماء علوم اسلامیہ
زمرہ:قرون وسطی کے عرب ماہر لسانیات
زمرہ:ویکی ڈیٹا سے مختلف مختصر وضاحت
زمرہ:خلافت عباسیہ کے صابی علماء
اخفش اوسط

**الاخفش الاوسط** بصرہ کے عظیم نحویوں میں سے ایک ہیں

## نام
ابو الحسن سعید بن مسعدۃ المجاشعی بالولاء النحوی البلخی المعروف بالا خفش الاوسط۔
## علمی مقام
آپ بصرہ کے نحویوں میں سے ایک ہیں۔ اخفش اکبر، ابو الخطاب ہیں۔ نیز آپ اہل ہجر کے نحوی بھی تھے۔ اور ان کے موالی میں سے تھے۔ آپ کا نام عبد الحمید بن الحمید ہے۔ آپ اجلع تھے۔ اجلع وہ ہوتا ہے جس کے ہونٹ اس کے دانتوں پر منضم نہ ہو تے ہوں۔ اور اخفش، چھوٹی آنکھوں کے ساتھ کمزور نگاہ کو کہتے ہیں۔ آپ کو اخفش اصغر بھی کہا جاتا ہے اور جب علی بن سلیمان المعروف بالاخفش نمودار ہوئے تو آپ اخفش اوسط بن گئے۔ ابو عبید ہ اور سیبویہ وغیرہ نے آپ سے علم حاصل کیا ہے۔ اور اخفش اوسط مذکور عربی زبان کے ائمہ میں سے تھے۔ آپ نے سبیویہ سے نحو سیکھی ہے لیکن آپ اس سے بڑے تھے۔ آپ کہا کرتے تھے کہ سیبویہ نے اپنی کتاب میں جو کچھ لکھا ہے اسے مجھ پر پیش کیا ہے۔ اور آپ کا یہ بھی خیال ہے کہ وہ نحو کو مجھ سے بہتر جانتے ہیں۔ اور آج میں اسے آپ سے بہتر جانتا ہوں۔ آپ نے قرآن مجید ن کے حوالے سے تفسیر معانی القرآن لکھی۔ ابو العباس ثعلب نے بحوالہ آل سعید بن سالم بیان کیا ہے۔ ان کا بیان ہے کہ فراء سعید مذکور کے پاس آئے تو آپ انھیں کہنے لگے کہ اہل لغت اور اہل عربیت کا سردار تمھارے پاس آیا ہے تو فتراء نے کہا جب تک اخفش زندہ ہے اس وقت تک نہیں۔ اخفش نے عروض میں بحر الحبب کا اضافہ کیا ہے۔
## تصنیفات
* ۔1۔ کتاب تفسیر معانی القرآن
* ۔2۔ کتاب الاوسط فی النحو
* ۔3۔ کتاب المقاسیس فی النحو
* ۔4۔ کتاب الاشتقاق
* ۔6۔ کتاب العروض
* ۔7۔ کتاب القوافی
* ۔8۔ کتاب معانی الشعر
* ۔9۔ کتاب الملوک
* ۔10۔ کتاب الاصوات
* ۔11۔ کتاب المسائل الکبیر
* ۔12۔ کتاب المسائل الصغیر

## وفات
اخفش اوسط کی وفات 215ھ 830ء میں وفات ہوئی
## حوالہ جات

زمرہ:علماء علوم اسلامیہ
زمرہ:215ھ کی وفیات بخش
من چلے کا سودا

**من چلے کا سودا** اشفاق احمد صاحب کی تخلیق ہے۔ پہلے انھوں نے اس موضوع پر ڈرامائی کتاب لکھی اور پھر اس پر پاکستان ٹیلی وژن میں ڈراما بھی بنایا گیا۔ اس ڈرامے کی ہدایات راشد ڈار نے دی تھیں۔

## مرکزی خیال
یہ ڈراما صوفیانہ فلسفوں پر مبنی خیالات پر مبنی ہے۔ جس میں ایک روحانی اور پر اسرار کردار جو کبھی خاکروب، کبھی موچی وغیرہ کے روپ میں آتا ہے اور مرکزی کردار ارشاد کو اس کے دل میں اٹھنے والے سوالات کے جوابات دیتا ہے۔

## کردار
اس میں پراسرار کردار اداکار فردوس جمال نے کیا ہے اور دوسرا مرکزی کردار مرحوم خیام سرحدی نے کیا ہے۔ جو ایک پریشان اور حقائق کی تلاش میں بھٹکنے والا انسان ہے۔

## بیرونی روابط
٭ من چلے کاسودا کی پہلی قسط :

زمرہ:پاکستان ٹیلی وژن
زمرہ:پاکستانی ٹیلی ویژن سیریز
زمرہ:پاکستان ٹیلی ویژن کارپوریشن
زمرہ:روحانی ڈرامے
آغا ہلالی

**آغا ہلالی** ، (پیدائش: 20 مئی، 1911ء - وفات: 6 فروری، 2001ء) پاکستان کے نامور سفارت کار تھے۔ انھوں نے بھارت، برطانیہ، روس، ریاستہائے متحدہ امریکا اور سویڈن سمیت متعدد ممالک میں پاکستان کے سفیر کی حیثیت سے خدمات انجام دیں۔

## حالات زندگی
آغا شاہی 25 اگست، 1920ء کو بنگلور, برطانوی ہندوستان میں پیدا ہوئے۔ انہون نے جامعہ مدراس اور جامعہ کیمبرج سے اعلیٰ تعلیم حاصل کرنے کے بعد 1936ء میں انڈین سول سروس میں شمولیت اختیار کی اور 1947ء تک ہندوستان کی مختلف وزارتوں اور انڈر سیکریٹری کی حیثیت سے فرائض انجام دیے۔ تقسیم ہند کے بعد انھیں وزارتِ داخلہ میں ڈپٹی سیکریٹری مقرر کیا گیا جہاں انھوں نے جوائنٹ سیکریٹری کے عہدے تک ترقی پائی۔ 1956ء میں ان کا تبادلہ وزارت خارجہ میں ہو گیا۔ انھوں نے دنیا کے متعدد مممالک میں پاکستان کے سفیر کی حیثیت سے خدمات انجام دیں جن میں ناروے، بھارت، برطانیہ، ریاستہائے متحدہ امریکا، فن لینڈ، روس، نیپال، آئرلینڈ اور سویڈن کے نم شامل ہیں۔ 1971ء میں انھوں نے اس وقت کے صدر چیف مارشل لا ایڈمنسٹریٹر جنرل یحییٰ خان سے پالیسی اختلافات کے باعث ملازمت سے سبکدوشی اختیار کرلی تھی۔ ان کے چھوٹے بھائی آغا شاہی اور فرزند ظفر ہلالی بھی متعدد ممالک میں پاکستان کے سفیر کی خدمات انجام دے چکے ہیں۔

## اعزازات
آغا ہلالی کو ان کی اعلیٰ خدمات کے اعتراف کے طور پر متعدد ملکی اور غیر ملکی اعزازات عطا ہوئے جن میں میں ہلال قائد اعظم کے علاوہ سویڈن اور نیپال کے اعزازات شامل ہیں۔

## وفات
آغا ہلالی 6 فروری، 2001ء کو کراچی، پاکستان میں وفات پا گئے۔ وہ کراچی میں ڈیفنس سوسائٹی جے قبرستان میں مدفون ہیں۔

|-

|-

|-

|-

## حوالہ جات

زمرہ:1911ء کی پیدائشیں
زمرہ:2001ء کی وفیات
زمرہ:بنگلور کے سیاست دان
زمرہ:پاکستانی سفارت کار
زمرہ:پاکستانی سفرا برائے چیکوسلاواکیا
زمرہ:پاکستانی سفرا برائے روس
زمرہ:پاکستانی سفرا برائے ریاست ہائے متحدہ
زمرہ:پاکستانی سفرا برائے سوویت یونین
زمرہ:پاکستانی سفرا برائے سویڈن
زمرہ:پاکستانی شیعہ
زمرہ:پاکستانی ہائی کمشنر برائے برطانیہ
زمرہ:پاکستانی ہائی کمشنر برائے بھارت
زمرہ:کراچی کی شخصیات
زمرہ:انڈین سول سروس (برطانوی ہند) کے افسران
زمرہ:مہاجر شخصیات
جانگلوس (ڈراما)

**جانگلوس** اردو کے ناول نگار شوکت صدیقی کے ناول پر مبنی ڈراما سیریل ہے جو پاکستان ٹیلی وژن پر 80ء کی دہائی میں پیش کیا گیا۔

## بیرونی روابط
٭ ڈراما جانگلوس یو ٹیوب پہ :

زمرہ:اردو ڈرامے
زمرہ:پاکستان ٹیلی وژن
زمرہ:پاکستانی ناول
زمرہ:پاکستانی ٹیلی ویژن سیریز
زمرہ:پاکستان ٹیلی ویژن کارپوریشن
زمرہ:شوکت صدیقی کے ناول
اخفش

**اخفش** کمزور نظر والے یا چھوٹی (تنگ)آنکھ والے کو کہتے ہیں اس کی جمع اخافشہ ہے 
* اخفش بہت سارے ہیں لیکن مشہور تین ہیں 
* اخفش اکبر عبد الحميدبن عبد المجيد ابو الخطاب  
* اخفش اوسط سعيد بن مسعدة أبو الحسن کنیت ہے
* اخفش اصغر علی بن سليمان۔ اس کی کنیت ابو الحسن اورابو المحاسن ہے
علی بن برہان الدین حلبی

**نور الدین علی ابن ب رہان الدین حلبی** جو علامہ حلبی اور صاحب سیرت حلبیہ سے معروف ہیں
## ولادت
نور الدین حلبی 975ھ بمطابق 1567ء مصر میں پیدا ہوئے۔ علامہ حلبی دسویں اور گیارہوں صدی ہجری کے ایک جلیل القدر اور صاحب عظمت عالم ہیں۔

## نام
آپ کا اصل نام علی ابن ابراہیم ابن احمد ابن علی ابن عمر عرف نور الدین ابن ب رہان الدین حلبی قاہری شافعی ہے۔
## علمی مرتبہ
مسلک کے اعتبار سے شافعی تھے۔ نہایت بلند مرتبہ عالم اور مقبول و مشہور مشائخ میں سے تھے۔ زبر دست اور ٹھوس علم کی وجہ سے ان کو امام کبیر اور علامہ زماں کہا گیا ہے۔ ان کے وسیع علم اور مطالعہ کی وجہ سے ہی ان کے متعلق کہا جاتا ہے کہ یہ علم کے پہاڑوں میں سے ایک پہاڑ ہیں اور علم کا ایک ایسا سمندر ہیں جس کا کوئی کنارہ نہیں۔ نہایت شفیق ،خوش اخلاق اور با مروت بزرگ تھے۔ نہایت محقق اور مفکر عالم تھے۔ فتویٰ دینے اور مسائل کا اختراع و استنباط کرنے میں اپنی نظیر نہیں رکھتے تھے۔ دور دراز کے شہروں سے لوگ آپ کے پاس علم کی پیاس بجھانے کے لیے آتے تھے اور سیراب ہو کر جاتے تھے۔ شیخ سلطان مزاحی ان کے دور میں زبر دست عالم اور شیخ تھے۔ مگر جب کبھی ان کے پاس علامہ حلبی کا گذر ہو جاتا تو اپنے درس سے اٹھ کر نہایت پرتپاک استقبال کرتے۔ علامہ حلبی کے ہاتھوں کو بوسہ دیتے اور اپنی مسند خاص پر جہاں وہ درس دیا کرتے تھے علامہ کو بٹھاتے۔
## مشائخ
آپ شمس رملی سے روایات نقل کرتے ہیں اور کئی سال ان کے پاس گزارے، ان کے علاوہ شہاب ابن قاسم، اب رہیم علقمی، صالح بلقینی، ابو النصر طباوی، عبد اللہ شنشوری، سالم شبشیری، عبد الکریم بولائی، محمد خفاجی، منصور خونکی اور محمد المیمونی سے روایات نقل کرتے ہیں۔ یہ تمام حضرات شافعی ہیں۔ ان کے علاوہ امام علی ابن غانم مقدسی حنفی، محمد نحیری حنفی، سالم سہنوری مالکی، محمد ابن ترجمان حنفی، محمد الزفزاف اور شیخ عبد المجید،خلیفہ شیخ احمد بدری سے بھی روایت بیان کرتے ہیں۔
## تصانیف
آپ بہت سی بلند پایا کتابوں کے مصنف ہیں جو مقبول اور مفید خاص و عام ہوئیں۔ آپ کی سب سے عظیم کتاب سیرت نبویﷺ پر “ سیرت الحلبیہ ” ہے جس کا نام “انسان العیون فی سیرۃ الامین المامون” ہے۔

* 1۔ لیلۃ النصف من شعبان
* 2۔ قصیدہ بردہ
* 3۔ زهر المزهر مختصر مزهر السيوطی،
* 4۔ شرح قطراز فاکھی
* 5۔ مطالع البدور فی الجمع بین القطرو الشذور
* 6۔ فرائد العقود العلویہ بشرح شرح الازھریہ
* 7۔ اعلام الطراز
* 8۔ التحفۃ السنیہ شرح الاجرد دمیہ
* 9۔ غایۃ الاحسان فی من لقيته من ابناء الزمان
* 10۔ حسن اصول الی لطائف حکم الفصول
* 11۔ مھاسن السنیہ عن الرسالۃ القشیر یہ
* 12۔ جامع الازھر لماتفرق من ملح الشیخ الاکبر
* 13۔ النفخۃ العویہ من الاجوبۃ الحلبیہ
* 14۔ النصیحۃ العلویہ فی بیان حسن الطریۃ الا حمدیہ
* 15۔ المختار من حسن الثناء فی العفو عن جنا
* 16۔ اللطائف من عوارف المعارف
* 17۔ تحریر المقال فی بیان وحدۃ من نحو لا الہ الا اللہ وحدہ من ای انواع الحال
* 18۔ المنقوش فی محاسن الحبوش
* 19۔ صبایۃ الصبابۃ مختصر دیوان الصبابۃ
* 20۔ انقاذ المنھج لمختصر الفرج
* 21۔ متن فی التصریف
* 22۔ حسنات الوجنات
* 23۔ النواضر من الوجوہ والنظائر
* 24۔ اعلام الناسک باحکام المناسک
* 25۔ سیرت حلبیہ (عظیم کتاب سیرت نبویﷺ پر ہے جس کا نام “انسان العیون فی سیرۃ الامین المامون” ہے)۔

## وفات
علامہ حلبی نے 69 سال کی عمر میں 1043ھ بمطابق 1635ء میں ہفتے کے روز شعبان کی آخری تاریخ میں وفات پائی اور مصر میں قبرستان مجاورین میں دفن ہوئے۔

## حوالہ جات

زمرہ:1567ء کی پیدائشیں
زمرہ:1635ء کی وفیات
زمرہ:سیرت نگار
زمرہ:شافعیہ
زمرہ:مصری سیرت نگار
زمرہ:سترہویں صدی کے مؤرخین
زمرہ:اسلام کے مسلمان مورخین
محمد عمر اچھروی

**مولانا محمدعمر اچھروی** مناظر اعظم کے لقب سے شہرت رکھتے ہیں
## نام ونسب
نام محمد عمر۔ لقب مناظرِ اسلام۔ سلسلۂ نسب اس طرح ہے۔ محمد عمر بن محمد امین بن عبد المالک قریشی۔ آپ غلام محی الدین قصوری کے خاندان سے تعلق رکھتے تھے۔ جن کا سلسلۂ نسب سیدنا صدیق اکبر تک جاتا ہے

## ولادت
محمد عمر اچھروی 1901ء کوقصبہ "شیروکانہ" ضلع قصور پنجاب (پاکستان ) میں پیداہوئے۔
## تحصیلِ علم
ابتدائی تعلیم اپنے والد ماجد مولانا محمد امین سے حاصل کی۔ علوم دینیہ مولانا صلاح الدین، مولوی محمد حسین لکھوی،مولوی عطاء اللہ لکھوی،مولوی محمد عالم سنبھلی(لاہور)سے پڑھے۔ امام اہلسنت امام احمد رضا قادری کے شاگرد مولانا محمد حسین (امام و خطیب پلٹن فیروز پور)کے ہاں کچھ عرصہ زیر تعلیم رہے۔ آپ نے مدرسہ رحیمیہ دہلی میں درس حدیث کی تحصیل کی اور سند مولوی عبداللہ روپڑی(اہل حدیث)،سے حاصل کی۔ مولانا احمد علی سہارنپوری تلمیذ رشید مولانا احمد علی میٹھی سے دوبارہ حدیث شریف کا درس لیا۔ آپ نے مختلف مسالک کے مدرسوں سے تعلیم حاصل کی تاکہ ان لوگوں میں رہ کر ان کی حقیقت معلوم کرسکیں، اسی وجہ سے یہ اہلسنت کے کامیاب مناظربنے۔

## القابات و خطابات
عمراچھروی کو جامع المنقولِ والمعقول،استاذالعلماء،قاطعِ مرزائیت ونجدیت ووہابیت، حامیِ قرآن وسنت ،مناظرِ اعظم کے القاب و خطابت دیے گئے

## بیعت و خلافت
عمر اچھروی شیرِ ربانی شیرمحمد شرقپوری کے مرید،اور سید محمد اسماعیل شاہ المعروف "حضرت کرمانوالہ"کے فیض یافتہ تھے۔
## مناظر اعظم
محمد عمر اچھروی کی ذات علما وعوام میں وجہ تعارف مناظرہ ہے قیامِ پاکستان سے قبل 1940ء میں کی شہرت پورے برِ صغیر میں پھیل گئی تھی۔ انھیں قدرت نے تمام علومِ متداولہ میں بالعموم اور "علم المناظرہ" میں بالخصوص وافر حصہ عطافرمایاتھا۔ مناظرے میں یہ کمال حاصل تھا کہ مخالفین کے بڑے بڑے مناظر مقابلے میں آنے سے گھبراتے تھے،اگرکوئی آجاتا پہلے تووہ بھاگنے پر مجبورہوجاتا،ورنہ شکست اس کامقدرہوتی۔ آپ تقریباً فریقِ مخالف سے 50 کامیاب مناظرے کیے جس میں آپ ہمیشہ فاتح رہے،اور شکست مخالفین کامقدر رہی۔ آپ کی ایک خاص یہ بات بھی تھی کہ پورے برصغیر (پاک و ہند)میں آپ کو جب بھی مناظرہ کے لیے بلایاجاتا ،آپ ہمیشہ مناظرے کے لیے تیار رہتے تھے۔
## خدمات
آپ نے مسلک اہل سنت و جماعت کے تحفظ کے لیے تحریری اور تقریری کو ششوں میں تمام عمر صرف کی۔ آپ ایک ایسی شخصیت کے حامل تھے جنھیں بلا تخصیص تمام مذاہب باطلہ کے مقابلے میں پیش کیا جا سکتا تھا۔ وسعت علم اور حاضر جوابی میں ان کی نظیر پیش نہیں کی جا سکتی،تقویٰ اور پرہیزگاری میں اپنی مثال آپ تھے۔ دوران میں تقریر آیات قرآنیہ سے اس کثرت سے استدلال کرتے تھے کہ عقل دنگ رہ جاتی تھی۔ ہر روز قرآن مجید کے پانچ پاروں کی تلاوت اور شب بیدار ی آپ کے معمولات میں سے تھے۔ آپ نے تحریک ِ پاکستان اور تحریک ختمِ نبوت میں بھرپور کرداراداکیا۔
## تصنیفات
* مقیاس حنفیت
* مقیاس نبوت
* مقیاس مناظرہ
* مقیاس نور
* مقیاس خلافت
* مقیاس صلوۃ
* مقیاس وہابیت

## وفات
مولاناعمر اچھروی 2/ذیقعدہ 1391ھ،بمطابق 21/دسمبر1971ء،بروز منگل کو وفات پا گئے۔ مفتیٔ اعظم پاکستان علامہ ابو البرکات سید احمدنے نماز جنازہ پڑھائی۔
## حوالہ جات

زمرہ:سنی مسلم شخصیات
زمرہ:علمائے اہلسنت
زمرہ:1901ء کی پیدائشیں
زمرہ:1971ء کی وفیات
شیخ عبد المجید سندھی

** شیخ عبد المجید سندھی** ، (پیدائش: 7 جولائی، 1889ء - وفات: 24 مئی، 1978ء) پاکستان سے تعلق رکھنے و الے نامور سیاستدان، مصنف اور صحافی تھے۔ انھوں نے ریشمی رومال تحریک میں حصہ لینے کے پاداش میں تین سال اور تحریک خلافت میں انگریزوں کے خلاف تقریر کرنے کے الزام میں 2 سال قید کاٹی۔ 1937ء میں سندھ اسمبلی کے پہلے آزاد انتخابات میں رکن اسمبلی منتخب ہوئے۔ اس کے علاوہ وہ آل انڈیا مسلم لیگ میں بھی رہے۔ 

## حالات زندگی
شیخ عبد المجید سندھی 7 جولائی، 1889ء کو سندھ کے تاریخی شہر ٹھٹہ میں ایک ہندو خاندان میں پیدا ہوئے۔ ان کا نام جیٹھ آنند تھا۔ 20 سال کی عمر میں انھوں جناب عبد الرحیم کے ہاتھ اسلام قبول کیا جنھوں نے ان کا عبد المجید رکھا۔ ہندوؤں کے احتجاج پر انھیں کچھ عرصے کے لیے لدھیانہ بھیج دیا گیا۔ جہاں سے وہ جلد کراچی لوٹ آئے۔ کراچی کے حالات سازگار نہ پا کر وہ حیدرآباد منتقل ہو گئے۔

## صحافت و سیاسی خدمات
شیخ عبد المجید سندھی نے اپنی صحافت کی ابتدا سکھر سے نکلنے والے سندھی ہفت روزہ الحق کی۔ 1918ء میں انھوں نے ریشمی رومال تحریک میں حصہ لینے کے پاداش میں 3 سال اور 1920ء میں تحریک خلافت میں انگریزوں کے خلاف تقرریر کرنے کے الزام میں 2 سال قید کاٹی۔ 1924ء میں انھوں نے سندھی روزنامہ **الوحید** جاری اور اس کے ذریعے سندھی مسلمانوں میں سیاسی شعور پیدا کرتے رہے۔ سندھ سے بمبئی کی علاحدگی کے بعد انھوں نے الوحید کا **سندھ آزاد نمبر** شائع کیا، یہ تاریخی نمبر 16 جون، 1936ء کو شائع ہوا۔

شیخ عبد المجید سندھی نہ صرف سندھ اور انڈیا، بلکہ بین الاقوامی سیاست پر گہری نظر رکھتے تھے۔ ان کی سیاسی پیشن گوئیاں ہمیشہ سچ ثابت ہوتی تھیں۔ اس حوالے سے ان کا مطالعہ اتنا وسیع تھا کہ سندھ کے نامور سیاست دان ان کو اپنا رہنما مانتے تھے۔ وہ انتخابی سیاست کی روح سے بھی بخوبی واقف تھے اور ان کے انتخابی فیصلے ہمیشہ کامیاب ہوتے تھے۔ انھوں نے ایسا ہی ایک فیصلہ کیا اور وہ سر شاہ نواز بھٹو کے خلاف سندھ اسمبلی کے 1937ء انتخابات میں حصہ لینا تھا۔ لاڑکانہ میں سر شاہ نواز بھٹو کے خلاف انتخابات لڑنا ایک انقلابی فیصلہ تھا۔ شیخ صاحب کا تعلق عوام سے تھا اور ان کا انداز بھی عوامی تھا۔ ان کی انتخابی مہم بیل گاڑیوں پر چلائی گئی، جب کہ سر شاہ نواز بھٹو کے حمایتی ان کی مہم جیپوں پر چلا رہے تھے۔ سندھ اسمبلی کے اس انتخاب میں شیخ عبد المجید سندھی آزاد سندھ پارٹی کے ٹکٹ پر رکن منتخب ہوئے۔ کچھ عرصہ وہ آل انڈیا مسلم لیگ میں بھی شامل رہے۔ 1949ء میں انھوں نے آل پاکستان عوامی پارٹی قائم کی۔

قیام پاکستان کے بعد شیخ عبد المجید سیاسی طور پر معتوب ٹھہرے۔ وہ شخص جس نے ہندو سے مسلمان ہونے کے بعد جس جوش و جذبے سے ہندوستانی مسلمانوں کے حقوق کے لیے نہ صرف آواز اٹھائی، بلکہ عملی طور پر بھی جدوجہد کی، ان کی ان تمام خدمات کا صلہ دینے کی بجائے انھیں سیاسی اچھوت قرار دے دیا گیا۔

## تصانیف
* تاریخی جواہر (تاریخ)
* اسپین کی فتح (تاریخ)
* المرتضیٰ (سوانح)
* حضرت عمر بن عبد العزیز (سوانح)

## وفات
شیخ عبد المجید سندھی 24 مئی، 1978ء کو حیدرآباد، پاکستان میں وفات پا گئے۔ انھیں مکلی کے قبرستان میں مرزا عیسیٰ ترخان کے مقبرے کے قریب دفن کیا گیا۔

## حوالہ جات

زمرہ:1889ء کی پیدائشیں
زمرہ:1978ء کی وفیات
زمرہ:پاکستانی سیاست دان
زمرہ:پاکستانی صحافی
زمرہ:پاکستانی مرد صحافی
زمرہ:پاکستانی مرد مصنفین
زمرہ:پاکستانی مسلم شخصیات
زمرہ:پاکستانی ہندو شخصیات
زمرہ:سندھ کے سیاستدان
زمرہ:کراچی کے مصنفین
زمرہ:نو مسلمین
زمرہ:ہندومت سے اسلام قبول کرنے والے شخصیات
زمرہ:قبول اسلام
زمرہ:سابقہ ہندو
صحیفہ (جریدہ)

سہ ماہی **صحیفہ** لاہور، پاکستان سے شائع ہونے والا ایک ادبی و علمی جریدہ ہے جسے مجلس ترقی ادب لاہور جاری کرتا ہے۔

## اجرا
صحیفہ کا اجرا جون، 1957ء میں سید عابد علی عابد کی تحریک و تجویز پر ہوا۔ اس جریدے کے مدیران میں سید عابد علی عابد (بانی مدیر)، ڈاکٹر وحید قریشی، احمد ندیم قاسمی، ڈاکٹر یونس جاوید اور شہزاد احمد تھے۔ موجودہ مدیر فضل حق قرشی ہیں۔

صحیفہ کے پہلے شمارے میں جن اہلِ قلم کی نگارشات شامل تھیں ان میں فراق گورکھپوری، احمد ندیم قاسمی، انجم رومانی، شہرت بخاری، سید عابد علی عابد، رضی ترمذی، ڈاکٹر وحید قریشی، ڈاکٹر محمد باقر اور خادم محی الدین کے نام سرِ فہرست تھے۔

## مزید دیکھیے
* مجلس ترقی ادب 

## حوالہ جات

زمرہ:اردو رسائل
زمرہ:پاکستان میں 1957ء کی تاسیسات
زمرہ:پاکستانی رسائل و جرائد
بری نظامی

**بری نظامی** لازوال لوک گیتوں کے خالق اور گوشہ گمنامی میں فوت ہوجانے والا شاعر۔
## نام
بری نظامی کے قلمی نام استعمال کرنے والے شاعر کا اصلی نام شیخ محمد صغیر المعروف بری نظامی ہے اور ان کے والد کا نام شیخ غلام محمد تھا
## ولادت
بری نظامی 26 دسمبر 1937ء کو گوجرہ ضلع ٹوبہ ٹیک سنگھ پنجاب پاکستان میں پیدا ہوا۔
## مجموعہ کلام
بری اپنی زندگی میں تو اپنی لازوال شاعری کا کوئی مجموعہ شائع نہ کرا سکا- بعد از وفات ایک شاعر دوست جمیل سراج نے “قدراں “نامی مجموعہ کلام شائع کرادیا-
## بری نظامی چوک
ضلعی انتظامیہ فیصل آباد کی طرف سے ’’ دم مست قلندر مست مست ‘‘کے خالق پنجابی کے نامور شاعر بری نظامی کی شاندار ادبی خدمات کے اعتراف میں اقبال اسٹیڈیم کے بیرونی چوک کانام ‘‘بری نظامی چوک ’’ رکھا گیا ہے - 
## بری نظامی کی شاعری
بری نظامی کے لکھے ہوئے نغموں نے نصرت فتح علی خان کے فن کو نئی بلندیوں سے آشنا کیا- وہ خود تو غریب تھا، غریب ہی مرا، لیکن اس کانام اس کے گیتوں کے باعث امر ہو گیا- اس کے دلگداز گیتوں نے تو سارے پاکستان کو رلا دیا تھا- بے پناہ درد ہے اس کے الفاظ میں بھی اور نصرت فتح علی خان کے انداز میں بھی-
عطا اللہ خان عیسی خیلوی کی آواز میں بھی بری نظامی کا ہر گیت بے پناہ مقبول ہوا-

## وفات
بری نظامی 59 سال کی عمر میں بروز اتوار 17 محرم 1419ھ 14 مئی 1998ء کو فیصل آباد میں فوت ہوئے .

## حوالہ جات

زمرہ:1937ء کی پیدائشیں
زمرہ:1998ء کی وفیات
زمرہ:پنجابی شخصیات
زمرہ:پنجابی موسیقی
زمرہ:فیصل آباد کی شخصیات
زمرہ:پنجابی زبان کے شعرا
زمرہ:ویکی ڈیٹا سے مختلف مختصر وضاحت
مہیار الدیلمی

**مہیار الدیلمی**مشہور شاعر اور ایرانی دیلمی کاتب ہے۔
## نام
ابو الحسن مہیار بن مرزویہ۔ یہ مجوسی تھا پھر مسلمان ہو گیا۔ کہتے ہیں کہ اس نے الشریف الرضی ابو الحسن محمد الموسسوی کے ہاتھ پر اسلام قبول کیا اور وہ اس کا شیخ تھا۔ اور اسی سے اس نے شعر کے نظم کرنے میں مہارت حاصل کی اور اس نے اس کے بہت سے قصائد کا وزن میں مقابلہ کیاہے۔
## قبول اسلام
شیخ ابن اثیر جزری نے اپنی تاریخ میں بیان کیا ہے کہ اس نے 394ھ میں اسلام قبول کیا تو ابو القاسم ابن ب رہان نے اسے کہا اے مہیار تو آگ میں اپنے اسلوب کے ساتھ ایک کنارے سے دوسرے کنارے تک آیا ہے۔ اس نے کہا وہ کیسے؟ اس نے کہا تو مجوسی تھا اور تو اپنے اشعار میں حضرت نبی کریم ﷺ کے اصحاب کو سب و شتم کرتا تھا اور وہ فصیح کلام شاعر تھا۔ اپنے اہل زمانہ کو پیشرو تھا اس کے اشعار کا بڑا دیوان ہے جو چار جلدوں میں ہے اور وہ اپنے قصائد میں شیریں بیان ہے۔
## اکابر کے ہاں مقام
حافظ ابو بکر الخطیب نے تاریخ بغداد میں اس کا ذکر کیا ہے اور اس کی تعریف کی ہے۔ اور کہا ہے کہ میں اسے جمعہ کے دنوں میں جامع المنصور میں حاضر ہوتے دیکھتا تھا یعنی بغداد میں۔ اس کے اشعار کا دیوان اسے سنایا جاتا تھا۔ اور میرے لیے اس سے کچھ سننا مقدر نہ تھا۔
ابو الحسن الباخرزی نے کتاب ” دمیتہ القصر” میں اس کا ذکر کیا ہے اور اس کے بارے میں کہا ہے وہ شاعر تھا اور مناسک فضل میں اس کے مشاعر ہیں اور وہ کاتب تھا۔ اس کے ہر لفظ کے نیچے ایک ابھرے ہوئے پستان والی لڑکی نمایاں ہے۔
اور اس کے قصائد کا جو شعر بھی ہے اگر تو حاکم بن جائے تو اس کے خلاف فیصلہ نہ دے سکے گا اور وہ دلوں کے قوالب میں ڈھالے ہوئے ہیں اور ان جیسے اشعار سے گنہگار زمانہ گناہوں سے معذرت کرتا ہے پھر اس کلام کے بعد اس نے اس کے جملہ قصائد کے اشعار و قطعات کا ذکر کیاہے۔
ابو الحسن علی بن بسام نے کتاب ” الذخیرۃ فی محاسن اھل الجزیرۃ” میں اس کا ذکر کیاہے۔ اوراس کی غایت درجہ تعریف کی ہے اور اس کے اشعار کا بھی ذکر کیا ہے۔ اس کا دیوان مشہور ہے۔
## وفات
اس نے 5 جمادی الآخرۃ 428ھ 1037ء کو اتوار کی شب وفات پائی۔
## حوالہ جات

زمرہ:1037ء کی وفیات
زمرہ:عرب شعرا
زمرہ:زرتشتیت سے اسلام قبول کرنے والی شخصیات
زمرہ:صوبہ گیلان کی شخصیات
زمرہ:شعوبیہ
زمرہ:گیارہویں صدی کی ایرانی شخصیات
زمرہ:عہد عباسی کے شعرا
زمرہ:گیارہویں صدی کے فارسی شعرا
زمرہ:ایرانی شیعہ
زمرہ:گیارہویں صدی کے عرب مصنفین
زمرہ:گیارہویں صدی کے فارسی مصنفین
زمرہ:قرون وسطی کے فارسی مصنفین
زمرہ:قرون وسطی کے فارسی شعرا
الصارم المسلول

**الصارم المسلول علی شاتم الرسول** مکمل نام ہے عقیدہ ناموس رسالت کے دفاع و تحفظ پر سب سے پہلی لکھی گئی بنیادی اور تفصیلی کتاب الصارم المسلول کا۔ 
* کتاب الصارم المسلول جس کو شیخ الاسلام امام ابن تیمیہ نے ایک عساف نصرانی کے جواب میں تصنیف فرمایا۔ ابن تیمیہ  نے محسوس کیا کہ رسول اللہ صلی اللہ علیہ وسلم کا جو کم از کم حق آپ پر ہے اور اس کا تقاضا یہ ہے کہ رسول اللہ کی توہین کرنے والا جس سزاکا مستحق ہے، خواہ وہ مسلم ہو یا کافر، اس کو مع متعلقہ احکام و مسائل صفحہ قرطاس پر لایا جائے، اوراس ضمن میں تمام حکم و دلائل اور مختصر اقوال پیش کر دیے جائیں اس کے ساتھ ساتھ اس کے اسباب و علل کو ذکر کیا جائے اور جس چیز پر اعتماد واجب ہے اس پرروشنی ڈالی جائے۔ اس لیے کہ ایک مسلم پر جو چیز کم از کم واجب ہے وہ رسول اکرم صلی اللہ علیہ وسلم کی تائید و حمایت ہے    
* اس کتاب کا ترجمہ اردو میں موجود ہے مترجم  پروفیسر غلام احمد حریری ہیں    
* ناشر    =  مکتبہ قدوسیہ،لاہور   
* صفحات   749   
## حوالہ جات

زمرہ:کتب اہل سنت
زمرہ:اسلامی الٰہیات پر کتابیں
زمرہ:ابن تیمیہ کی کتابیں
زمرہ:ویکی ڈیٹا سے مختلف مختصر وضاحت
زمرہ:تیرہویں صدی کی کتابیں
اور بھی کچھ مانگ

**اور بھی کچھ مانگ** اردو و پنجابی نعتوں کا آخری مجموعہ ہے جو عبدالستار نیازی فیصل آبادی کی تصنیف ہے
* نعت گو شاعر، نعت خواں اورمصنف الحاج عبد الستار نیازی کی کتاب اور بھی کچھ مانگ جس میں ان کا نعتیہ کلام ہے اس مجموعہ میں 76 نعت ومنقبت اور 184 صفحات ہیں
* یہ فروری 2002ء  میں نوریہ رضویہ پبلیکیشنز لاہور سے طبع ہوئی 
* اس میں بہت سی نعتوں کے ساتھ ساتھ مندرجہ ذیل زبان زد عام نعتیں بھی شامل ہیں

 
## دیگر مجموعہ ہائے نعت
* بدر الدجیٰ (نعتیہ مجموعہ)
* نوائے نیازی
* یا حبیبی مرحبا
* باب کرم
* شمس الضحیٰ
* لج پال
* پردہ پوش
* حرف حرف خوشبو
* جس شان توں شاناں سب بنیاں
* جلوے ای جلوے

## حوالہ جات

زمرہ:نعتیہ شاعری
عبد اللہ شاہ دیوان حضوری

**حافظ سید محمد عبد اللہ شاہ دیوان حضوری** سلسلہ قادریہ کے عظیم بزرگ، بانیِ جامعۂ قادریہ اور مبلغِ اسلام تھے۔
## ولادت
سید محمد عبد اﷲ شاہ دیوان حضوری 29 شعبان المعظم 974ھ بمطابق 1566ء خواجہ سید نہال الدین شاہ کے گھر اکبر آباد تخت پڑی تحصیل وضلع راولپنڈی پنجاب پاکستان میں پیدا ہوئے۔
## تعلیم و تربیت
آپ کے والد گرامی خود عالم دین تھے۔ اس لیے بیٹے کی تعلیم و تربیت پر خصوصی توجہ دی۔ اس لیے آپ نے کم سنی میں ہی مکمل قرآن حکیم حفظ کر لیا۔ اس کے بعد اپنے وقت کے قابل ترین اساتذہ سے دیگر علوم دینیہ کی تکمیل کی۔ پھر تصوف کی طرف راغب ہوئے تو آپ کے والدکریم نے پوری توجہ سے آپ کی تربیت و راہ نمائی فرمائی۔
## سفر حج و بیعت
محمد عبد اﷲ شاہ دیوان حضوری تربیت کے دوران شیراز سے ایک درویش سید سرمست شیرازی جامعہ قادریہ اکبر آباد تحصیل وضلع راولپنڈی نزد روات مقیم تھے۔ آپ کو اس درویش سے عقیدت تھی اور اپنا فارغ وقت اکثر انہی کی صحبت میں گزارا کرتے تھے۔ آپ کا ارادہ حج کرنے کا ہوا،سید سرمست شیرازی بھی حج بیت اﷲ کا ارادہ رکھتے تھے۔ چنانچہ اپنے والدین کریمین سے اجازت لے کراس شیرازی بزرگ کے ساتھ ہی عازم سفر حج ہوئے۔
کعبۃ اﷲ میں قیام اور طواف کے بعد حج سے فارغ ہو کر آپ بارگاہ رسالت مآب ﷺ میں حاضری کے لیے مدینہ منورہ چلے گئے۔ اس کے بعد آپ بغداد کی طرف روانہ ہوئے۔ بغداد میں بارہ برس تک سید عبد القادرگیلانی کے مزار پر گزارے۔ بغداد میں قیام کے دوران وہاں کے علمائے کرام سے خوب اکتساب فیض کیا۔
بارہ برس بعد ایک شب شاہ بغداد نے آپ کو حکم دیا،’’اے عبد اﷲ! پوٹھوہار کے علاقے میں قصبۃ الخیل میں جاکر مخلوق خدا کی خدمت کا فریضہ انجام دو ظاہری بیعت کے لیے شاہ محمد بندگی بخاری دہلوی کی خدمت میں حاضر ہونے کا حکم دیا۔ اور فرمایا کہ ہم نے بارہ تبرکات اور بارہ خطابات تمھاری امانت چھوڑے ہیں۔ جو وقت کے سجادہ نشین تمھارے حوالے کریں گے۔‘‘ آپ کی اسی عظمت کو حضرت میاں محمد بخشؒ اپنی شہرۂ آفاق ’’تحفۂ میراں‘‘ میں یہ ذکر کیا۔
## دیوان حضوری
موجودہ دیوان حضوری خانقاہ شریف کا علاقہ بشن داس منڈو کے نام سے مشہور تھا۔ 1990 میں پنجاب کے وزیر اعلیٰٰ نے مجلس قادریہ کے سربراہ اور دربار عالیہ کے سجادہ نشین صاحبزادہ پیر سید دلدار علی شاہ کی دعوت پر اس گاؤں کا نام بشندور سے تبدیل کرکے دیوان حضوری رکھ دیا۔

## بیری کا درخت
آپ کے مزار اور مسجد کے درمیان لان میں بیری کا ایک قدیمی درخت ہے، جس کے متعلق مشہور ہے کہ یہ درخت آپ بغداد سے لائے تھے اور اسے اپنے ہاتھوں سے یہاں لگایا۔ ساتھ ہی فرمایا،’’اس بیری کے پتوں میں ہر بیماری کی شفا ہے۔‘‘
## وفات
20 شوال 1072ھ بمطابق 1661ء آپ اپنے خالق حقیقی سے جاملے۔
## حوالہ جات

زمرہ:1661ء کی وفیات
زمرہ:1566ء کی پیدائشیں
حسن حبیب

**حسن حبیب** معروف نعت خواں سید ناصر حسین چشتی کی نعتوں، رباعیوں اور منقبتوں پر مشتمل اردو و پنجابی  دو الگ الگ مجموعہ نعت ہے۔
ناصر چشتی کچا تاندلہ 410 گ ب تاندلیانوالہ فیصل آباد کے ایک اچھے شاعر تھے۔
**حسن حبیب** 131 صفحات کی 72 نعتوں پر مشتمل کتاب ہے جس میں 46اردو 26 پنجابی کی نعتیں ہیںیہ اپریل 2005ء میں نوریہ رضویہ پبلیکیشنز لاہور سے طبع ہوئی۔

حسن حبیب کے نام سے سید ناصر چشتی کے دو نعتیہ مجموعہ منظر عام پر آچکے ہیں پہلا نعتیہ مجموعہ مئ1987 نوری بک ڈپو فیصل آباد نے کیا اس کا انتساب خواجہ شاہ سلیمان تونسوی کے نام سے ہے اس نعتیہ مجموعہ کے 96 صفحات ہیں ایک حمد باری تعالیٰ ایک نعتیہ رباعی اور 79 نعتیں شامل ہیں اس میں 44 اردو اور35 نعتیں پنجابی ہیں ان کے علاوہ پنجابی دوہڑے بھی شامل ہیں اس کا دوسرا نعتیہ مجموعہ 72 نعتوں پر مشتمل ہے جس میں 46اردو 26 پنجابی کی نعتیں ہیں یہ اپریل 2005ء میں نوریہ رضویہ پبلیکیشنز لاہور سے طبع ہوا دونوں نعتیہ مجموعہ جات میں نعتیں مختلف ہیں کہیں بھی تکرار کی صورت نظر نہیں آتی

حسن حبیب،کے دو مجموعوں علاوہ نعتیہ شاعری پر مشتمل دوسرے مجموعہ ہائے کلام جن میں
* منٹھار نبی
* لجپال نبی
* سوہنا رسول
* کلام ناصر اردو نعتیہ مجموعہ
* ناصر شاہ دے دوہڑے
* آنکھوں سے چوموں جالی تیری اردو نعتیہ مجموعہ
* حضور پر نور اردو نعتیہ مجموعہ
* تینوں در حضور تک لے چلاں
* جلوے، لشکاں، کرناں
* ضیائے مدینہ
* سرور جاوداں اردو نعتیہ مجموعہ
* خیر الوریٰ اردو نعتیہ مجموعہ
* حسن کامل اردو نعتیہ مجموعہ
* سب سے میٹھا نام تمہارا
* مدینے دے نظارے۔ نام سے بھی شائع ہو چکے ہیں ان کے متعدد ایڈیشنز بھی شائع ہو چکے ہیں۔

## حوالہ جات

زمرہ:نعتیہ شاعری
لسان العصر (ضد ابہام)

لسان العصر ایک ضد ابہام ہے اس سے مراد 
* لسان العصر (لقب) اکبر الہ آبادی کا لقب ہے۔
* لسان العصر (مجموعہ کلام) اختر انصاری اکبر آبادی کی شاعری کی کتاب ہے۔
لسان العصر (لقب)

**لسان العصر** اردو زبان کے نامور شاعر اکبر الہ آبادی  کا لقب ہے۔ جب اکبر الہ  آبادی کی شاعری مخزن میں چھپتی تھیں تو غلام بھیک نیرنگ نے ان کے لیے لسان العصر کا موزوں لقب تجویز کیا۔ مخزن میں یہ لقب پہلے استعمال کیا گیس اور مقبول ہوا۔ لسان العصر کے معنی اپنے وقت کا خوش بیان، اپنے وقت کا ترجمان، اپنے عہد کا ممتازو ماہر زباں داں ہے۔

## حوالہ جات

زمرہ:القاب
اخفش اکبر

**اخفش اکبر**ابو الخطاب عبد الحميد بن عبد المجيد اور ان کی شہرت اخفش اکبر سے ہے ان کی وفات۔ 177ھ بمطابق 793ء اور یہ  نحوی ہیں۔
* ولادت هَجَر بحرين، میں ہوئی ان کی سکونت بصرہ میں تھی . یہ غلام تھے قيس بن ثعلبہ کے .انھیں اخفش اول بھی کہا جاتا ہے یہ کتب تفاسیر میں اشعار کے ماہر ہیں
* ان سے ایک جماعت نے علم حاصل کیا ان میں سے عيسى ابن عمر و، ابو عبيدة، معمر بن المثنى، و أبو زيد الأنصاری، اصمعی، و سيبویہ زیادہ مشہور ہیں۔
## حوالہ جات

زمرہ:793ء کی وفیات
زمرہ:عرب ماہرین صرف و نحو
زمرہ:علماء علوم اسلامیہ
زمرہ:عرب ماہرین لسانیات
زمرہ:قرون وسطی کے عرب ماہر لسانیات
زمرہ:آٹھویں صدی کی عرب شخصیات
زمرہ:177ھ کی وفیات
زمرہ:ویکی ڈیٹا سے مختلف مختصر وضاحت
اخفش اصغر

**اخفش اصغر** ابو المحاسن علی بن سليمان بن الفضل اور یہ مشہور ہیں اخفش اصغر سے ولادت 235ھ 849ء وفات 315ھ  927ء) یہ نحوی ہیں بغداد سے تعلق ہے۔ وہ مصر میں رہے 287ھ سے 300ھ تک پھر وہ حلب  چلے گئے، پھر واپس بغداد آگئے اور وہیں پر فوت ہوئے ۔

ان کی تصنیفات میں  «شرح سيبویہ» و «لانواء» و «المهذب» ہیں .
## حوالہ جات

زمرہ:849ء کی پیدائشیں
زمرہ:927ء کی وفیات
زمرہ:علماء علوم اسلامیہ
زمرہ:235ھ کی پیدائشیں
زمرہ:315ھ کی وفیات
زمرہ:اسلامی تاریخ کے سانچے
زمرہ:قرون وسطی کے عرب ماہر لسانیات
زمرہ:عرب ماہرین صرف و نحو
زمرہ:عرب شعراء کے سانچے حسب دور
پاکستان میں 2007ء

## حکومتی عہدے دار

## سربراہان افواج پاکستان

## واقعات

* 21 اپریل: نمیر ا سلیم نے قطب شمالی پر پاکستانی پرچم لہرایا۔

## پیدائش

## وفیات

## حوالہ جات
زمرہ:پاکستان میں 2007ء
زمرہ:2007ء میں ایشیا
زمرہ:2007ء میں پاکستان
زمرہ:پاکستان میں 2000ء کی دہائی
زمرہ:پاکستان میں اکیسویں صدی کے سال
زمرہ:ویکی ڈیٹا سے مطابقت رکھنے والی مختصر تفصیل
پاکستان میں 2008ء

## حکومتی عہدے دار
* پرویز مشرف – صدر پاکستان 20 جون 2001ء تا 18 اگست 2008ء
* محمد میاں سومرو– قائم مقام صدر پاکستان 18 اگست 2008ء تا 9 ستمبر 2008ء
* آصف علی زرداری – صدر پاکستان 9 ستمبر 2008ء تا 9 ستمبر 2013ء
* محمد میاں سومرو – نگران وزیراعظم پاکستان 16 نومبر 2007ء تا 24 مارچ 2008ء
* یوسف رضا گیلانی – وزیراعظم پاکستان 25 مارچ 2008ء تا 26 اپریل 2012ء

## منصف اعطم
* عبد الحمید ڈوگر – نگران منصف اعظم پاکستان 3 نومبر 2007ء تا 21 مارچ 2009ء

## واقعات

#### فروری
* 8 فروری: مشہور اداکارہ سورن لتا لاہور میں 83 سال کی عمر میں انتقال کرگئیں۔

#### مارچ
* 24 مارچ: یوسف رضا گیلانی نے وزیراعظم پاکستان منتخب ہونے پر منصف اعظم پاکستان سمیت منصفین کی نظربندی کو ختم کرنے کا حکم دیا۔
* 25 مارچ: یوسف رضا گیلانی نے بحیثیت وزیراعظم پاکستان حلف اٹھایا۔

#### اپریل
* 16 اپریل: اولمپک ٹارچ پاکستان پہنچی۔

#### ستمبر
* 20 ستمبر: میریٹ بم دھماکا میں 54 افراد جاں بحق ہوئے اور 266 افراد زخمی ہو گئے۔

## وفیات
* 8 فروری: **[[سورن لتا]]**، مشہور اداکارہ (پیدائش: 20 دسمبر 1924ء بمقام راولپنڈی)
* 19 مارچ: **[[اکرام اللہ خان نیازی]]**، سیاست دان۔ (پیدائش: 1922ء)

زمرہ:2008ء میں ایشیا
زمرہ:2008ء میں پاکستان
زمرہ:پاکستان میں 2000ء کی دہائی
زمرہ:پاکستان میں اکیسویں صدی کے سال
پاکستان میں 2009ء

## حکومتی عہدے دار
* آصف علی زرداری – صدر پاکستان 9 ستمبر 2008ء تا 9 ستمبر 2013ء
* یوسف رضا گیلانی – وزیراعظم پاکستان 25 مارچ 2008ء تا 26 اپریل 2012ء

## سربراہان افواج پاکستان
## واقعات
## پیدائش
## وفیات
* 16 اپریل: '''پری شان خٹک'''، اردو اور پشتو کے نامور شاعر، محقق، ماہر تعلیم، مترجم۔ (پیدائش: 10 دسمبر 1932ء)

## حوالہ جات

زمرہ:پاکستان میں 2009ء
زمرہ:2009ء میں ایشیا
زمرہ:2009ء میں پاکستان
زمرہ:پاکستان میں 2000ء کی دہائی
زمرہ:پاکستان میں اکیسویں صدی کے سال
بانڈہ داؤد شاہ

**بانڈہ داود شاہ** ضلع کرک کی ایک تحصیل ہے اس کے پانچ یونین کونسل ہے
* 1 جٹہ اسماعیل خیل
* 2 ٹیری
* 3 بہادر خیل
* 4نری پنوس
* 5 گورگوری
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع کرک کے آباد مقامات
زمرہ:ضلع کرک
تقی الدین ندوی

## نام
تقی الدین ندوی بن بدرالدین بن محمد حسن

## جائے ولادت
مظفر پور اعظم گڈھ یوپی۔

## تعلیم
*مظاہر علوم سہارنپور
*دار العلوم ندوۃ العلماء 
*پی ایچ ڈی 1967ء جامعہ الازہر
## اساتذہ

## تدریسی خدمات
*شیخ الحدیث فلاح دارین گجرات۔ 

*قاضی و مستشار علمی محکمۂ شرعیہ ابوظبی، از 1975ء تا 1982ء۔

*پروفیسر حدیث ﴿العین یونیورسٹی﴾ از1983ء تا1995ء۔

*معتمد تعلیم دار العلوم ندوۃ العلماء لکھنؤ

## علمی تصنیفی تحقیقی خدمات
#الإمام البخاری إمام الحفاظ والمحدثین عربی۔ ط: دار القلم دمشق۔ 
#الإمام أبو داود الحافظ الفقیه المحدث عربی۔ ط: دار البشائر بیروت۔
#الإمام مالك ومكانة كتابه الموطأ عربی۔ ط: ابوظبی۔ 
#علم رجال الحدیث۔ عربی۔ ط: مدینہ منوره۔
#کتاب الزہد الکبیر للامام البیہقی عربی۔ تحقیق وتعلیق ط: مجمع الثقافی ابوظبی۔ 
#أعلام المحدثین بالہند عربی۔ اردو۔ ط:مدینہ منوره ہندوستان۔
#أعلام المحدثین ومآثرھم العلمیۃ۔ عربی۔ ط:بیروت۔ 
#دراسۃ الکتب السیرۃ القدیمۃ ومصاد رہا الاولیٰ عربی۔ ط: دوحہ قطر۔
#لمحۃ عن تعریف اہم مراجع السنۃ۔ عربی۔ ط: ابوظبی۔
#التعلیق الممجد۔ از علامہ عبد الحی لکھنؤی 3جلدوں میں۔ تحقیق و تعلیق عربی۔ ط: بیروت۔
#أوجز المسالك شرح موطأ الإمام مالك۔ از شیخ الحدیث محمد زكریا کاندھلوی عربی۔ تحقیق و تعلیق ط: بیروت،ہند 18جلدوں میں۔
#ظفرالأمانی فی شرح مختصر الجرجانی۔ از علامہ عبد الحی لکھنؤی تحقیق و تعلیق عربی۔ ط:بیروت۔
#بذل المجہود فی حل سنن أبی داود۔ تحقیق و تعلیق عربی۔ ط: بیروت ہند 14جلدوں میں۔
#فن اسماء الرجال ﴿اردو﴾ ط: لکھنؤ۔
#محدثین عظام اور ان کے علمی کارنامے ﴿اردو،انگریزی،فارسی﴾ ط: لکھنؤ،کراچی،ایران۔
#صحبتے با اولیا یعنی حضرت شیخ الحدیث رحمہ الله. اردو، انگریزی ،گجراتی، بنگالی، فرانسیسی۔
#چاند کی تسخیر ﴿اردو،انگریزی﴾ ط: گجرات۔
#اسباب زلزلہ ﴿گجراتی زبان میں﴾ ط: گجرات۔
#مستشرقین اور علم حدیث اردو۔ معارف اعظم گڑھ۔
#الجامع الصحیح للامام البخاری مع حاشیۃ السہارنفوری مع مقارنۃ عشر نسخ منھا نسخۃ الصغانی المتوفی 650ھ 15/جلدوں میں۔ ط: بیروت۔ 
#الجامع الصحیح للامام البخاری مع حاشیۃ السہارنفوری مع مقارنۃ عشر نسخ منھا نسخۃ الصغانی المتوفی 650ھ 6/جلدوں میں۔ ط: دار النوادر بیروت۔
#المواهب اللطیفة فی شرح مسند الإمام أبی حنیفة۔ از علامہ محمد عابد سندھی۔ تحقیق و تعلیق عربی۔ 7جلدوں میں۔ ط: دار النوادر بیروت 2014ء
#لمعات التنقیح شرح مشكاة المصابیح۔ از علامه شیخ عبد الحق دهلوی۔ تحقیق و تعلیق عربی۔ 10جلدوں میں۔
#الجامع الترمذی مع الکوکب الدری للشیخ رشید احمد الگنگوہی تحقیق و تعلیق عربی۔ 9  جلدوں میں۔ 
#داستاں میری (خود نوشت سوانح).

## اہم عہدے اور مناصب
*ممبر مجلس شوریٰ دار العلوم ندوۃ العلماء لکھنؤ۔	
*ممبر مجلس شوریٰ دارالمصنفین اعظم گڈھ۔	
*ممبر مجلس شوریٰ مدرسہ مظاہر علوم سہارنپور ۔	
*ممبر مجلس شوریٰ دار العلوم تاج المساجد بھوپال۔	
*صدر محب الدین مسلم ایجوکیشنل سوسائٹی منگراواں اعظم گڈھ۔ 	
*بانی و سرپرست جامعہ اسلامیہ ،مظفرپور اعظم گڑھ۔	
*رئیس مرکز الشیخ أبی الحسن الندوی، مظفرپور اعظم گڑھ۔
*معتمد تعلیم دار العلوم ندوۃ العلماء

### ایوارڈ
*عربی زبان  کی خدمات کے اعتراف میں صدر جمہوریہ ہند ایوارڈ 2008م۔
*علوم حدیث کی عظیم خدمات کے اعتراف میں شاہ ولی اﷲ دہلوی ایوارڈ 2010م۔
*مولانا محمد احمد پرتاپ گڑھی رحمه الله ایوارڈ 2011م۔

### مآخذ
الدر الثمين بأسانيد الشيخ تقي الدين تاليف: حسان اختر ندوى

داستاں میری (خود نوشت سوانح مولانا تقی الدین ندوی)

## حوالہ جات

زمرہ:محدثین
زمرہ:1934ء کی پیدائشیں
قمر یزدانی

**قمر یزدانی** نامور نعت گو شاعر ہیں۔
## پورا نام
ان کا مکمل نام غلام حسین اور تخلص قمر یزدانی ہے والد صاحب کا نام عبد العزیز
## ولادت
* قمر یزدانی کی ولادت15 اپریل 1936ء بمطابق23 محرم الحرام 1355ھ پنوانہ تحصیل پسرور ضلع سیالکوٹ کا ایک چھوٹے سے گاؤں میں ہوئی ان کے والد مولانا عبد العزیز وقت کے متبحر عالم تھے
* انھوں نے جامعہ حنفیہ فریدیہ بصیر پور ساہیوال میں تعلیم حاصل کی
## تالیفات
* بادہ عرفاں
* جلوہ معراج
* ارمغان محبت
* خمخانہ محمد
* ساغر کوثر
* مہر درخشاں
* افضل الرسل
* مرأۃ الحقائق
* حکایات سلف 

## حوالہ جات

زمرہ:پاکستانی شعرا
زمرہ:نعتیہ شاعر
زمرہ:1936ء کی پیدائشیں
پنوانہ

**پنوانہ** تحصیل پسرور ضلع سیالکوٹ  پنجاب پاکستان کا ایک گاؤں ہے
پنوانہ(جس کے معنی دھنوانا کے ہیں) گاؤں کے قرب و جوار میں،سرائے شاہ فتاح ،سلیمے کے،ٹھٹھی ،مردانہ ،لوہار کے، ابدالی لوڑھکی اور کوٹلی حاجی پور بھرمانہ واقع ہیں .
## حوالہ جات

زمرہ:ضلع سیالکوٹ کے آباد مقامات
دیوانی ملازمت

**دیوانی ملازمت** یا **سول سروس** سے مراد فوجی ملازمتوں کو چھوڑ کر دیگر سرکاری محکموں کی وہ ملازمتیں ہیں جن کے لیے منتخب شدہ ملازمین سرکاری منصوبوں کا نفاذ کرتے اور ان کا انتظام سنبھالتے ہیں۔ بھارت میں دیوانی ملازمتوں کے اہم عہدے یہ ہیں: آئی اے ایس، آئی پی ایس، آئی ایف ایس۔

کہا جاتا ہے کہ دیوانی ملازمت کا آغاز چین سے ہوا لیکن جدید دنیا میں دیوانی ملازمتیں فرانس کی دَین ہے۔ بھارت میں اس کی ابتدا برطانوی حکومت کے دوران میں سنہ 1885ء میں ہوئی۔ برطانوی حکومت کے دوران میں دیوانی ملازمت کے افسران کو وسیع اختیارات حاصل تھے، ان کے فرائض میں امن و قانون پر قابو رکھنا، انصاف کرنا اور محصولات اکٹھا کرنا تھا۔ روزگار کے طور پر دیوانی ملازمت بہت سے نوجوانوں اور والدین کے اپنے بچوں کے لیے ایک سنہرے مستقبل کی علامت ہوا کرتی ہے۔ بھارت کی دیوانی ملازمتوں کو انتہائی مخصوص خدمت سمجھا جاتا ہے جو قابل اور خواہش مند اشخاص کو انتہائی مشکل اور پر کشش روزگار کے مواقع فراہم کرتا ہے جس میں کسی دوسری ملازمت کے مقابلے میں مختلف نوع کے فرائض، حقوق اور اختیارات ملتے ہیں۔

زمرہ:دیوانی ملازمتیں
زمرہ:دیوانی ملازمتیں بلحاظ ملک
زمرہ:سرکاری ملازمین
زمرہ:عمومی ادارے
زمرہ:کامنز زمرہ جس کا ربط ویکی ڈیٹا پر ہے
زمرہ:صنعتیں (معاشیات)
زمرہ:ملازمت
زمرہ:حکومت سے متعلقہ تنظیمیں
اسید الحق قادری

**علامہ اسید الحق محمد عاصم قادری بدایونی** ہندوستان کے معروف عالم دین ایک عظیم مبلغ، مفکر مفتی مصنف محقق تھے۔

## ولادت
اسید الحق قادری عثمانی 23ربیع الآخر 1395ھ/یکم جولائی 1975ء میں یوپی خانوادہ قادریہ عثمانیہ مولوی محلہ بدایون میں پیدا ہوئے۔ شیخ عبد الحمید محمد سالم قادری بدایونی کے بیٹے تھے
## تعلیم و تربیت
اسید الحق خانقاہِ عالیہ قادریہ بدایوں کے ولی عہد تھے۔
آپ حفظ قرآن اور درس نظامی کی تکمیل کے ساتھ ایم اے علوم اسلامیہ جامعہ ملیہ اسلامیہ دہلی سے کیا۔ اس کے علاوہ عظیم و قدیم اسلامی یونیورسٹی جامعۃ الازہر (مصر) کے ہندوستانی فضلا میں امتیازی حیثیت کے حامل تھے۔ جہاں سے شعبہ تفسیر و علوم قرآن میں العالیہ میں سند حاصل کی جبکہ فتاویٰ نویسی میں مہارت بھی جامعہ الازہر مصر سے حاصل کی۔ آپ کے پچاس سے زائد علمی مقالات و مضامین پاک و ہند کے مختلف رسائل میں شائع ہو چکے ہیں۔ اردو کے ساتھ عربی، فارسی زبانوں پر بھی کمال عبور رکھتے تھے۔

## نقاد
اسید الحق ایک قابل قدر نقاد کی حیثیت سے بھی متعارف تھے اور ماہنامہ جامِ نور دہلی کے مشہور کالم ”خامہ تلاشی“ کے ذریعہ انھوں نے مذہبی ادب میں صالح نقد و نظر کا جو نمونہ پیش کیا، اس سلسلے میں انھیں برصغیر پاک و ہند میں اولیت کا درجہ حاصل ہے۔

## تصانیف
مختصر عرصے میں تصنیف و تالیف اور تحقیق و تدقیق کا جو عظیم کارنامہ انجام دیا وہ حیرت انگیز ہے،جبکہ دس تصانیف شائع ہو چکی ہے تاج الفحول اکیڈمی کے زیراہتمام اپنے بزرگوں کی تقریباً سوتصانیف اپنی تخریج، تحشیہ، تقدیم اور ترجمہ کے ساتھ شائع کیا، جن میں بعض کو ہندی، انگلش، گجراتی وغیرہ زبانوں میں بھی منتقل کیا اور کرایا۔ علامہ اسید الحق ایک کامیاب مصنف بھی تھے، جن کی تصانیف حسب ذیل ہیں۔
# حدیث افتراق امت تحقیقی مطالعہ کی روشنی میں
# قرآن کریم کی سائنسی تفسیر ایک تنقیدی مطالعہ
# احادیث قدسیہ (اردو، ہندی، گجراتی، انگلش)
# اسلام، جہاد اور دہشت گردی
# اسلام اور خدمت خلق
# جدید عربی محاورات و تعبیرات
# تحقیق و تفہیم مجموعہ مقالات
# خاصہ تلاش تنقیدی مضامین
# اسلام ایک تعارف
# خیر آبادیات

## وفات
اسید الحق اپنے والد شیخ عبد الحمید محمد سالم اور برادرِ اصغر محمد عبد الغنی عطیف کے ساتھ مورخہ 2جمادی الاولیٰ 1435ھ /4مارچ 2014ء بروز منگل شیخ محمد توفیق گیلانی سے ملنے جا رہے تھے کہ اربل، کردستان، عراق میں فائرنگ کے ایک واقعہ میں شہید ہو گئے۔ 
## حوالہ جات

زمرہ:1975ء کی پیدائشیں
زمرہ:2014ء کی وفیات
زمرہ:بھارتی مسلم شخصیات
زمرہ:بھارتی مصنفین
بانگ دہل

**بانگ دہل** استاد امام الدین گجراتی : اردو شاعری کی کتا ب ہے
* آئینہ ادب لاہور نے 1971ء میں شائع کیا
* کچھ اشعار جو عوام کی زبانوں پر رائج ہیں انھیں ان کے مطبوعہ کلام میں جگہ نہیں مل پائی
* عقل آتی ہے بشر کو ٹھوکریں کھانے کے بعد
* رنگ لاتی ہے حنا پتھر پہ پس جانے کے بعد
* زندگی میں دو ہی گھڑیاں مجھ پہ گذری ہیں کٹھن
* اک تیرے آنے سے پہلے اک تیرے جانے کے بعد

## حوالہ جات

زمرہ:اردو شاعری
فیوض الحرمین

**فیوض الحرمین** روحانیت پر ایک نورانی کتاب ہے
شاہ ولی اللہ کی کتاب فیوض الحرمین روحانیت پر کتاب ہے  اس کتاب میں شاہ ولی اللہ نے 1143ھ میں اپنے حجاز کے سفر کے دوران روحانی مشاہدات اور مکاشفات کو تفصیل سے بیان کیا ہے اس کتاب میں تصوف و سلوک کے اسرار میں تخلیق کائنات اورر حکمت و فلسفہ کے رموز ہیں شاہ ولی اللہ دوسال کے قریب مکہ معظمہ اور مدینہ منورہ میں قیام پزیر رہے اس کا اردو ترجمہ پروفیسر محمد سرور نے کیا اور دارالاشاعت کراچی والوں نے یہ کتاب شائع کی ہے۔
## حوالہ جات

زمرہ:کتب اہل سنت
وحشی

**وحشی پن،** وحشی جانور (وحش) انس کی ضد ہے اس کی جمع وحوش ہے۔وحشی اطلاق ان تمام جانوروں پر ہوتا ہے جو انسان سے مانوس نہیں ہوتے اور خشکی پر بستے ہیں۔ ان جانوروں کی اکثر صفت بہت ہی خونخوار ہوتی ہے اسی وجہ سے انھیں وحشی کہا جاتا ہے۔ یہ جانور گوشت خوار تو ہوتے ہیں، تاہم کئی ایک بار آدم خوری پر بھی یہ اتر آتے ہیں۔ جنگلات اور پہاڑی علاقے میں شیرببر اور اس قبیل کے وحشی جانور انسانی آبادی میں گھس کر انھیں اپنا نوالہ بناتے ہیں۔چنانچہ قرآن پاک میں ہے۔ وَإِذَا الْوُحُوشُ حُشِرَتْ [ التکوير/ 5] اور جب وحشی جانور جمع کیے جائیں گے۔ اور مکان وحش اس جگہ کو کہتے ہیں جہاں کوئی آبادی نہ ہو، وحش سے ارض موحشتہ ( ویران جگہ ) کا محاورہ ہے ا اور اس کی طرف نسبت کے وقت وحشی کہا جاتا ہے۔ اور وحشی انسی کے بالمقابل بھی آتا ہے اور کسی شے کی ہر وہ جہت جو انسان کی طرف ہو اسے انسی اور دوسری جانب کو وحشی کہا جاتا ہے ۔
## حوالہ جات

زمرہ:الفاظ اور جملے
زمرہ:ماحولیاتی اخلاقیات
وحشی (ضد ابہام)

**وحشی** ان معنوں میں استعمال ہو سکتا ہے
* وحشی جانوروں کے لیے
* وحشی بن حرب ایک صحابی کا نام
* وحشی گجر

زمرہ:اختصارات
ظفر اقبال (شاعر)

**ظفر اقبال**، (پیدائش: 27 ستمبر، 1933ء) پاکستان کے معروف شاعر اور کالم نگار ہیں۔ وہ معاصر جدید اردو غزل کے اہم ترین شاعروں میں شمار ہوتے ہیں۔ ان کے بیٹے آفتاب اقبال معروف ٹی وی اینکر ہیں۔

## حالات زندگی و تعلیم
ظفر اقبال 27 ستمبر، 1933ء کو بہاولنگر ، پاکستان میں پیدا ہوئے۔ ان کے والد چک نمبر 49/3Rضلع اوکاڑہ کے ایک معزز زمیندار تھے۔ ظفر اقبال نے ابتدائی تعلیم بہاولنگر سے حاصل کی اور میٹرک ایم سی ہائی اسکول اوکاڑہ سے 1950ء میں کیا۔ انٹرمیڈیٹ کا امتحان ایف سی کالج لاہور اور بی اے گورنمنٹ کالج لاہور سے کیا۔ ظفر اقبال نے ایل ایل بی کا امتحان لا کالج جامعہ پنجاب سے پاس کیا۔

وکالت کا امتحان پاس کرنے کے بعد انھوں نے اوکاڑہ کچہری میں پریکٹس شروع کر دی۔ وہ ایک بار اوکاڑہ ایسوسی ایشن اور دو مرتبہ پریس کلب اوکاڑہ کے صدر بھی رہے۔ اس دوران انھوں نے قومی سیاست میں بھرپور طریقے سے حصہ لیا۔ 1977ء کے انتخابات میں ظفر اقبال نے نیشنل عوامی پارٹی کی طرف سے راؤ خورشید علی خاں (پاکستان پیپلز پارٹی کے نامزد امیدوار) کے مقابلے میں الیکشن لڑا لیکن کامیاب نہ ہو سکے۔

## ادبی خدمات
پرائمری کے دوران ان کی طبیعت شاعری کے لیے موزوں ہو چکی تھی، کیونکہ ان کے استاد نور احمد انجم قریشی جو خود بھی شاعر تھے بچوں کو بطور املا اشعار لکھ کر دیتے۔ ظفر اقبال آٹھویں جماعت تک **کلیات میر** اور **دیوانِ غالب** کا بھرپور مطالعہ کر چکے تھے۔ شفیق الرحمن کی تحریریں پڑھ کر ان کے اندر لکھنے کی تحریک پیدا ہوئی۔ انھوں نے غزل کے پیرائے میں فنی اور موضوعاتی سطح پر روایت شکنی کے حوالے سے اپنی ایک الگ اور بھرپور پہچان بنائی۔ اُن کے پہلے شعری مجموعے **آب رواں** کو عوام اور خواص، ہردو حلقوں میں بے حد پزیرائی ملی۔ اس کے بعد انھوں شعری تجربات کا سلسلہ نہ صرف جاری رکھا بلکہ اسے بام عروج تک پہنچایا۔ 1973ء میں انھوں نے پہلا کالم سرور سکھیرا کے پرچے دھنک کے لیے لکھا۔ ان کے مختلف اخبارات میں 'دال دلیا' کے نام شائع ہونے والے ان کے کالم بھی اپنے قارئین کا وسیع حلقہ رکھتے ہیں۔ ظفر اقبال 16 فروری،1995ء سے یکم مارچ، 1997ء تک اردو سائنس بورڈ کے سربراہ بھی رہ چکے ہیں۔

## تصانیف
* خشت زعفران
* ہرے ہنیرے
* ’آبِ رواں‘، ’
* گل آفتاب ‘، ’
* رطب و یابس‘، ’
* سرِ عام‘، ’
* نوادر‘، ’
* تفاوت‘، ’
* غبار آلود سمتوں کا سراغ‘، ’
* عیب وہنر‘، ’
* وہم وگمان‘، ’
* اطراف‘، ’
* تجاوز‘، ’
* تساہل‘، ’
* اب تک‘ (کلیات غزل کے تین حصے)۔

## اعزازات
حکومت پاکستان نے ان کی خدمات کے اعتراف کے طور پر انھیں صدارتی تمغہ حسن کارکردگی عطا کیا ہے۔

## نمونۂ کلام


غزل


غزل


غزل

* یہاں کسی کو بھی کچھ حسب آرزو نہ ملا
* کسی کو ہم نہ ملے اور ہم کو تو نہ ملا

* غزالِ اشک سر صبح دوب مژگاں پر
* کب آنکھ اپنی کھلی اور لہو لہو نہ ملا

* چمکتے چاند بھی تھے شہر شب کے ایواں میں
* نگار غم سا مگر کوئی شمع رو نہ ملا

* انھیں کی رمز چلی ہے گلی گلی میں یہاں
* جنھیں ادھر سے کبھی اذن گفتگو نہ ملا

* پھر آج مے کدۂ دل سے لوٹ آئے ہیں
* پھر آج ہم کو ٹھکانے کا ہم سبو نہ ملا

## مزید دیکھیے
* ظفر اکبرآبادی
* چوہدری ظفر اقبال ناگرہ

## حوالہ جات

زمرہ:1932ء کی پیدائشیں
زمرہ:اردو شعرا
زمرہ:اردو کالم نگار
زمرہ:بقید حیات شخصیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی صحافی
زمرہ:پاکستانی مرد صحافی
زمرہ:پاکستانی وکلا
زمرہ:تمغائے حسن کارکردگی وصول کنندگان
زمرہ:ضد ابہام صفحات
زمرہ:ضلع اوکاڑہ کی شخصیات
زمرہ:فضلا جامعہ پنجاب
زمرہ:لاہور کے شعرا
زمرہ:لاہور کے صحافی